彭小康維省初上陣 即取得賀壽頭馬!
2024年04月02日 13:30
東網電視
更多新聞短片
3月30日係彭小康生日,贏馬捧盃自然係最好嘅生日禮物啦。(圖片來源:Twitter @Country_Racing)
澳洲維省賽馬會最新一批見習學員當中,唯一男將彭小康(Christopher)係香港馬會前見習學員,曾擔任大摩馬房騎馬人,其後彭小康轉到澳洲發展,辛苦拚搏下終於成為維省馬會見習學員,仲係11位之中最快出道嘅見習騎師。
彭小康於上周六(3月30日)喺維省鄉郊克蘭(Kerang)馬場上陣,當日佢策騎師傅郭士庭及郭兆棠旗下賽駒Look Sharpish出戰Kerang Cup,結果成功以3乘許取勝,贏出首場頭馬。咁啱得咁橋,剛周六仲要係彭小康29歲生日,能夠喺生日當日贏馬,當然係畀自己最好嘅一份生日禮物。
彭小康賽後接受當地傳媒訪問表示,非常感激師傅以及喺佢生命中支持過佢嘅任何一位,能夠喺上陣首日贏馬捧盃當然高興。至於彭小康老闆Malua Racing六喺社交平台大讚彭小康工作態度好,希望佢可以繼續進步!